Ол Голи замина и мислех, че ще съм съсипана,
но кой знае защо се чувствах чудесно.
Нали знаете онзи аромат,
когато се качите в нова кола?
Сякаш целият ми живот ухаеше на ново.
За да се уверя напълно,
реших да отворя вратата на стаята на Ол Голи.
Ако нямаше сълзи и скубане на коси,
значи бях готова да започна епохата на Хариет.
Много благодаря.
Добро утро, Хариет.
Сутрешен привет, Хариет.
Как е моето момиче в това чудно утро?
Тревогата на родителите си личи...
Ето любимия ти сандвич.
...по пресилената им веселост.
Супермама го направи.
Всъщност го обичам, разрязан по диагонал.
Естествено! Как можах да забравя!
Съвършенството идва с опита.
Мамо, удоволствие беше да изям онези 5027 сандвича на Ол Голи,
но е време да продължа напред и да пробвам нещо ново.
Топъл обяд.
Чудесна идея.
Имам милион такива.
Тръгвам!
Нищо не може да се сравнява с аромата на новия живот.
Аз само искам, искаш и ти,
искаме ние...
Ще бъда какъвто реша.
Ще бъда свободен.
Не, косата ми няма да е къса.
И дрехите си ще избирам.
Харесва ми да бъда себе си.
Аз не искам, не искаш и ти,
не искаме да ни командват.
ЕПОХАТА НА ХАРИЕТ
ПО РОМАНА НА ЛУИЗ ФИЦХЮ
Реших да отбележа с песен началото на моята епоха.
Ето тази!
Добре ли си?
Отлично.
Наистина ли?
Или ти липсва Ол Голи и ще ревнеш като побъркана?
Какво правиш?
Опитвам се да докосна носа си с език.
Като никога.
Добро утро, мои смели, млади актьори.
Супер! Успях.
Започнахме, Хариет.
Съжалявам, г-жо Елсън.
Както знаете, есенният празник наближава.
Както винаги, ще участваме с пиеса.
Кажете сега, кой има идея?
Какъв смисъл има? Всяка година пита за предложения
и накрая избира тъпата идея на Марион.
Всеки има теория защо г-жа Елсън не може да откаже на Марион.
Две думи. Промит... - ...мозък.
Чух, че Марион я подкупва с картофени крокети.
Защо питате мен? Не знам.
Откъде да знам?
Всъщност чух...
Здравей, Марион. Топлех ти мястото.
Стига толкова.
Да направим нещо с пирати. Или мечки.
С мадам Кюри и съпруга й, които откриват радия и любовта.
Или с пирати и мечки.
Празникът е за настъпването на зимата.
Да направим нещо сгряващо?
Да, пиеса за ръкавици.
Или за топлия въздух, който бълва метрото.
Как само издува крачолите на панталона!
Взе ми думите от устата.
На една... - ...вълна сме.
Други предложения?
Винаги има първи път.
Да, Хариет.
Тъй като винаги ядем печено пиле на есенния празник,
а по история учим за троянската война,
предлагам да направим огромно троянско пиле,
което подло напада троянците.
Пиесата ми ще стане хит в училище, после на Бродуей
и в Монреал, при Ол Голи.
Марион, не ни дръж в напрежение.
Предлагам да се облечем като това, което ядем за празника.
Тематично, оригинално, а освен това вече съм написала пиесата.
Явно г-жа Елсън не беше чула за настъпването на моята епоха.
Браво, Марион!
Сигурно искаш да си печеното пиле.
Чудесно!
Рейчъл и Бет Елън, вас ви виждам като пилешки бутчета.
Г-н Матюс и Пинки, вие ще сте сладки картофи.
Кери, ти си досущ брюкселско зеле.
От Джейни и Спорт ще излязат прекрасни крокети.
Хариет, какво ще кажеш да се превъплътиш в лука?
Ще кажа: "Не, не, не и не. Послепис: Не!".
Не, Хариет, не ставай смешна.
Лукът е прекрасен.
Смърди и кара хората да реват.
Не всичко е видно за очите.
Какво правиш?
Г-жа Елсън каза, че за да играя лук,
трябва да се науча да се търкалям като него.
За празничната пиеса ли?
Не, ще бъда лук просто за удоволствие.
Само питах.
Какво става тук?
Тя е лук.
Добрият режисьор би казал, че трябва да се чувстваш като лук.
Чувстваш ли се като лук?
Ни най-малко.
Трябва да се чувстваш като лук, мила.
Не искам да съм лук.
Ще си уникална. Колко роли за лук има в наши дни?
Умник. Я покажи как се търкаляш като лук.
Веднага.
Чувстваш ли се като лук?
Опитвам се, но явно съм продълговат.
Извинявай.
Щом ти е смешно, защо не се пробваш?
Защо пък не.
Вече бях лук,
но какво ли щеше да е да съм маса?
Или вана. Или друг човек.
Какво ли би казала Ол Голи?
Ол Голи малко приличаше на птица със зъби,
но мисля, че аз имам прилика с лука.
След трагичното начало реших, че за да се потопя в ролята,
трябва да направя проучване.
Поради високото ми съдържание на сяра
аз, жълтият лук, съм известен с по-богатия си вкус.
Поради ниското ми съдържание на сяра
аз, бермудският лук, съм прочут с доста по-мекия си вкус.
Не слушай тези глупаци!
Ако искаш вкус, който е едновременно мек и богат,
изборът е един...
Бермудският лук. - Не...
Жълтият лук. Нека те е яд!
Не, сортът "Видалия"!
Взех книги от библиотеката и научих какви ли не интересни неща.
Знаете ли, че са наричали Ню Йорк "Големият лук"?
Защото можело да белиш слой след слой, без да достигнеш до сърцевината.
Древните египтяни пък обожествявали лука.
Вярвали, че сферичната му форма
и концентричните кръгове са символ на вечността.
Колкото повече четях,
толкова по-ясно разбирах един от любимите цитати на Ол Голи.
Достоевски е казал:
"Ако обичаш всичко,
ще прозреш тайнството на света около нас".
Какво ли би казал Достоевски, ако ме беше видял
в абсурдния ми костюм на лук?
Поне имаше джобче за тефтера ми.
И не ме караше да се чеша.
Брюкселското зеле на Кери пък
изглеждаше добре, ако изключим една подробност.
Защо смърди на брюкселско зеле?
Пинки и Лилави чорапи бяха издокарани като ямс.
Изглеждаш ям-настично!
А ти изглеждаш ям-ликолепно!
Рейчъл и Бет Елън бяха бутчета.
Ще падна, дръж ме.
Съжалявам, Бет Елън, нямам ръце.
И, естествено,
печеното пиле на Марион беше най-страхотният костюм.
Какво? Вие нямате ли лели, които шият костюми за Бродуей?
Първо нека кажа, че ми идва да ви схрускам всичките.
Да ви схрускам...
Ще ми помогнеш ли, или да те сложа в списъка?
СПИСЪК
Рейчъл си водеше списък с хора, на които някой ден ще отмъсти.
Г-н Хорейшио.
Благодаря, г-н Хорейшио.
Моля.
Да, добре, готово.
Ето, Рейчъл, няма никакви поражения.
Помощ.
Нека започнем първата репетиция, като си зададем въпроса:
"Откъде тръгва превъплъщението в театралните образи?".
За мен най-важното е проучването, за да опозная героя си.
Леле, Хариет, как само владееш театралното майсторство.
Всъщност мисля, че това е добър съвет, Хариет.
Нека всички отделим известно време, за да опознаем героите си.
Извинявай, не те видях.
Внимателно. Пилето се нуждае от бутчетата си.
Стани от мен!
В края на първата седмица вече бях неофициален водач на гарнитурите.
Знам, че сме само гарнитури, но заедно можем да променим нещата.
Изяжте се!
Г-жо Елсън, Хариет променя моята пиеса.
Сценарият е прекрасен, Марион.
Но гарнитурите биха могли да имат по-силно присъствие.
Може ли да видя?
Разбирам идеята ти, Хариет.
Печеното пиле е звездата,
но без гарнитурите празничният пир е невъзможен.
Точно така.
Може ли да използвам думите ви в речта си?
Гениални са.
Разбира се.
Хитър номер, Хариет М. Уелш.
Хитър номер.
Преправянето на сценария се оказа доста трудно.
Здравей, Хариет.
Ол Голи!
Как беше в Монреал?
Научих малко френски.
Означава: "Как върви писането?".
Притеснявам се.
Досега не съм показвала писанията си на никого.
А ако са зле?
Самюъл Бекет е казал следното за живота, но е приложимо и за писането:
"Не мога повече. Но ще продължа".
Така че дерзай.
Не, не си отивай.
Искам всяка вечер да ме завиваш и да ми казваш да спя.
Нашите никога не правят така. А и ми липсваш.
Оревоар, Хариет.
На френски това значи... - Довиждане.
Знаех, че съм голяма да правя така,
но единственият лек беше пак да се почувствам на пет години.
Нито Ол Голи щеше да ме спаси, нито вдетиняването.
Махнах помощните колела!
Единственото ми спасение беше в самата мен - Хариет М. Уелш.
"Приятели, римляни и зеленчуци, чуйте ме добре."
Тъпо.
"Защо да стоим отстрани, като може да сме най-отпред в чинията?"
Отпред в чинията?
Започнахме като картофи
във влак за Вкусноград.
Танцувахме с рендето, златисти станахме на цвят.
Сред хрупкавите вкусотии първенец сме всепризнат.
Не знам откъде дойде тази песен, но исках да видя докъде ще стигне.
Нека пътя ви покажем за Вкусноград.
Г-жо Елсън, благородно приех Хариет да напише няколко реда,
но не и да превръща пиесата ми в мюзикъл.
Марион, разбирам защо си разстроена.
И е време да направим нещо по въпроса.
Чувствата които изпитваш сега - гняв, негодувание, завист...
Опитай се да яхнеш някое от тях и виж къде ще те отведе.
Но, г-жо Елсън...
Театърът е пътуване, Марион. Не се страхувай.
Хариет, да започнем отначало.
Искам всички гарнитури да се включат в хора.
И раз, и два, и три.
Явно имах успех, защото на другия ден
всички гарнитури репетираха здраво.
Аз ям каквото ям.
Аз ям каквото ям!
Ще спрете ли да ядете, моля?
Искаш ли крокети?
Започнахме като картофи във влак за Вкусноград.
Танцувахме с рендето,
златисти станахме на цвят. - Пречите!
Сред хрупкавите вкусотии първенец сме всепризнат.
Нека пътя ви покажем до Вкусноград.
Аз съм брюкселско зеле. Брюкселско зеле съм.
Брюкселско зеле.
Отврат.
Как може да си нещо, което вони на развалени яйца?
Миризмата на развалени яйца се получава при преваряване на брюкселското зеле.
Ако бъде приготвено на пара, брюкселското зеле става сладко и хрупкаво.
Аз съм брюкселско зеле. Брюкселско зеле съм.
Кога ще престанете?
Театърът е пътуване, Марион. Не се страхувай.
Хариет.
Просто... Жалка си!
Г-жо Елсън, Хариет иска да ми отнеме...
Марион, ето те, чудесно.
Точно навреме за репетицията на нова сцена, написана от Хариет.
"Гадост, брюкселско зеле. Миришеш на развалени яйца."
"Миризмата на развалени яйца..."
Това вече е прекалено.
Аз не съм злодеят, а основното блюдо!
Няма да ти се размине.
Марион!
И така, народе,
събрах ви тук, за да репетираме тайно, без Марион, нова песен
за края на пиесата. - Ще ти се.
Вижте кой идва.
Да знаете, че ще напуснем пиесата,
ако не се върнем към оригиналния сценарий.
А може би пиесата ще е по-хубава без Марион.
Джейни беше права. Без печено пиле пиесата ни щеше да е пълна скръб.
Марион, знаеш, че без теб не може.
Да беше мислила, преди да заграбиш пиесата ми.
Мислите, че Хариет цели да я направи по-добра,
но истината е, че просто иска да ми отмъсти.
Не е вярно.
Нима? Значи не си бясна, че вече не си ми приятелка?
Това беше отдавна.
Искам да кажа: "Не лъжи, панталонът ти гори",
но не си с панталон.
Затова ще кажа: "Не лъжи, смотаният ти костюм гори".
Лъжкинята си ти.
Каза лъжкинята!
Не съм лъжкиня!
Извинявай, без да искам. Добре ли си?
Всички бяхте свидетели. Тя ме нападна!
Направете нещо!
Ама какво... - Идвай.
Бягай, Хариет!
И като я хванем, какво?
Мислех, че ти знаеш.
Къде е? - Ти - натам!
СТРОГО СЕКРЕТНО
Не е възможно, нали?
Казах, че ми ухае на нов живот, но Марион докопа тефтера ми.
Вече ми миришеше само на страх.
Щом твърдиш, че не си лъжкиня,
всичко, което си написала за нас тук, трябва да е вярно.
Никой освен мен не чете тефтера ми!
Тук виждам нещо по мой адрес.
И просто ей така епохата на Хариет се сгромоляса.
Аз само искам, искаш и ти,
искаме ние...
Аз не искам, не искаш и ти,
не искаме да ни командват.
Опитвам с каквото мога да правя добро на квартала.
Усмихвам се широко,
гледам да не лъжа.
Аз само искам, искаш и ти,
искаме ние...
Аз не искам, не искаш и ти,
не искаме да ни командват.
Ще бъда какъвто реша.
Ще бъда свободен.
Аз само искам, искаш и ти,
искаме ние...
Не, косата ми няма да е къса.
И дрехите си ще избирам.
Харесва ми да бъда себе си.
Аз не искам, не искаш и ти,
не искаме да ни командват.
Превод на субтитрите Боряна Богданова